recursal/SuperWikiNEXT-32B huggingface dataset:
Ο **Ντίμης Κρίτσας** γεννήθηκε στην Αθήνα. Η οικογένειά του τον προόριζε για σπουδές στη Σορβόννη με στόχο το διπλωματικό σώμα, αλλά τον κέρδισε η μόδα. Τελείωσε την *École de Saint Rocque* την *École du Louvre* και την *Académie de Coupe* κατόπιν δούλεψε με τον Μπαλενθιάγα και τον Jacques Fath. To 1954 επέστρεψε στην Αθήνα, όπου άνοιξε το "Maison de Couture Kritsas" στην οδό Βουκουρεστίου, με πελάτισσες πολλές από τις κομψές Αθηναίες της εποχής. Το 1965 έκανε το άνοιγμά του στο διεθνή χώρο, ξεκινώντας από την Αυστραλία και αμέσως μετά στην Αμερική, όπου η Elizabeth Arden αγόρασε όλη τη δουλειά του. Το 1970 δημιούργησε τη δική του "Dimitris Kritsas Incorporated". Εκτός από τις δημιουργίες υψηλής ραπτικής, έχει κάνει κοστούμια για τον κινηματογράφο και το θέατρο στην Ελλάδα και το εξωτερικό. Ο ορισμός του για την κομψότητα είναι: απλότητα και προσωπικοτητα.

Στην Ελλαδα έντυσε τις μεγαλύτερες πρωταγωνίστριες του θεάτρου και του κινηματογράφου.Οπως η Αλίκη Βουγιουκλάκη, Έλλη Λαμπέτη, Τζένη Καρέζη, Βούλα Ζουμπουλάκη, Ρίτα Μυράτ, Βάσω Μανωλίδου, Μαίρη Χρονοπούλου και την εξαδέλφη του Μελίνα Μερκούρη σε πολλά διεθνή κινηματογραφικά φιλμς. Επίσης έντυσε πολλές διεθνής σταρς οπως η Ρόμι Σνάιντερ, η Λάνα Τάρνερ, η Χέντι Λαμάρ, Φρανσουάζ Αρντύ και Λίλιαν Γκις όταν πήρε το τιμητικό Όσκαρ. Στην Νέα Υόρκη, όπου εργάσθηκε με επιτυχία για 25 χρονια, σχεδίασε φορέματα για πολύ μεγάλα ονόματα και τιτλουχους όπως η Πριγκήπισσα του Κεντ της Αγγλιας, την Πριγκήπισσα Αλλα Αουσμπεργκ, Chantal de Lion, Κριστινα Χενρυ Φορντ, Σαρλοτ Φοντ Νιαρχος, Βαρμπαρα Χαττον, όπως και στο Λας Βέγκας την Ann–Margret και στην Αθήνα τη Ζωή Λάσκαρη στον κινηματογραφο και στην προσωπική της ζωη.
Το ***Ντακ-μπόκουμ-τανγκ*** (닭볶음탕) ή **κοκκινιστό πικάντικο κοτόπουλο** είναι παραδοσιακό κορεατικό πιάτο που γίνεται από βρασμένα κομμάτια κοτόπουλου με λαχανικά και μπαχαρικά. Τα συστατικά μερικές φορές ανακατεύονται πριν βράσουν. Είναι πιάτο σαν το τζιμ και τζόριμ, και η συνταγή διαφέρει σε ολόκληρη την κορεατική χερσόνησο. Τα κοινά συστατικά περιλαμβάνουν πατάτες, καρότα, πράσινες και κόκκινες πιπεριές τσίλι, αποξηραμένες κόκκινες πιπεριές, πράσο, κρεμμύδια, σκόρδο, τζίντζερ, *γκότσουτζανγκ* (πάστα τσίλι), *γκότσουτγκαρου* (τσίλι σε σκόνη), σάλτσα σόγιας και σησαμέλαιο.

Ετυμολογία
----------

*Το Ντακ-μπόκουμ-τανγκ* (닭볶음탕) είναι μια ένωση *ντακ* (닭, "κοτόπουλο"), *μπόκουμ* (볶음, "ανακατεμένο-τηγανητό πιάτο"), και *τανγκ* (탕, "σούπα").

Το πιάτο συχνά αποκαλείται ντακ-ντόρι-τανγκ (닭도리탕), όπου η ετυμολογία της μέσης λέξη ντόρι (도리) δεν είναι οριστικά γνωστός. Στη Νότια Κορέα, το Εθνικό Ινστιτούτο για την κορεατική Γλώσσα ισχυρίζεται ότι η λέξη προήλθε από την Ιαπωνική τόρι (鳥\* το "πουλί"), και προτείνει ότι η λέξη θα πρέπει νακαθαριστεί ως ντακ-μπόκουμ-τανγκ.

Παραπομπές
----------

1. ↑  National Institute of Korean Language (30 Ιουλίου 2014). «주요 한식명(200개) 로마자 표기 및 번역(영, 중, 일) 표준안» (PDF) (στα Κορεατικά). Ανακτήθηκε στις 19 Φεβρουαρίου 2017. Lay summary – *National Institute of Korean Language*.
2. ↑  «dak-bokkeum-tang» 닭볶음탕. *Standard Korean Language Dictionary* (στα Κορεατικά). National Institute of Korean Language. Αρχειοθετήθηκε από το πρωτότυπο στις 27 Οκτωβρίου 2018. Ανακτήθηκε στις 8 Απριλίου 2017.
3. ↑  «dak-bokkeum-tang» 닭볶음탕. *Doopedia* (στα Κορεατικά). Doosan Corporation. Ανακτήθηκε στις 8 Απριλίου 2017.
4. ↑  «dak-dori-tang» 닭도리탕. *National Institute of Korean Language* (στα Κορεατικά). Ανακτήθηκε στις 8 Απριλίου 2017.
O **Kβιρίκε Δ΄**, Kvirike IV, γεωργιανά: კვირიკე IV, (απεβ. το 1102) από τον Οίκο των Βαγρατιδών της Αρμενίας (Μπαγκρατούνι) ήταν βασιλιάς τού Καχέτι και τού Χερέτι στην ανατολική Γεωργία από το 1084 έως το 1102.

Βιογραφία
---------

Διαδέχθηκε τον πατέρα του Αγσαρτάν Α΄ μετά το τέλος εκείνου. Κυβέρνησε ως υποτελής της δυναστείας των Σελτζούκων και εναντιώθηκε στον ενεργητικό γεωργιανό βασιλιά Δαυίδ Δ΄, ο οποίος ακολούθησε μία σθεναρή εσωτερική και εξωτερική πολιτική με στόχο να επιβεβαιώσει την ακεραιότητα της Γεωργίας και την ηγεμονία της στον Καύκασο. Ο Κβιρίκε Δ΄ έχασε το φρούριο Ζενταζένι από τον Δαβίδ Δ΄, αλλά κατάφερε να εξασφαλίσει τη διαδοχή στον γιο του Αγκσαρτάν Β΄.

Βιβλιογραφικές αναφορές
-----------------------

* Toumanoff, Cyrille (1976, Ρώμη). Manuel de Généalogie et de Chronologie pour le Caucase chrétien (Arménie, Géorgie, Albanie).
* Βαχουστι Μπαγκατιονι. История царства грузинского. Возникновение и жизнь Кахети и Эрети. Ч.1.
Συντεταγμένες: 38°13′52″N 27°58′19″E﻿ / ﻿38.23111°N 27.97194°E﻿ / 38.23111; 27.97194

Το **Οδεμήσιο** ή **Οδεμίσι** (τουρκικά: *Ödemiş*) είναι πόλη στην επαρχία Σμύρνης, στην περιοχή Αιγαίου της Τουρκίας. Βρίσκεται περίπου 80 χιλιόμετρα ανατολικά της Σμύρνης. Ο πληθυσμός της πόλης το 2012 ήταν 75.577 κάτοικοι και της διοικητικής μονάδας 129.005 κάτοικοι. Αποτελεί το εμπορικό κέντρο της περιοχής. Είναι κτισμένη στην πεδιάδα του Καΐκου, κοντά στους πρόποδες του όρους Τμώλος.

Περίπου 4 χιλιόμετρα βορειοδυτικά του Οδεμησίου έχουν εντοπιστεί τα ερείπια της αρχαίας πόλης Ύπαιπα, στην οποία λατρευόταν η Άρτεμις Αναΐτις. Η πόλη άκμασε κατά τους Ρωμαϊκούς χρόνους και συνέχισε να ακμάζει κατά τους βυζαντινούς χρόνους, όπως μαρτυρούν τα ερείπια εκκλησιών και οι αρχαίες γέφυρες. Αποτελούσε επισκοπή έδρα υπαγόμενη στην μητρόπολη Εφέσου. Πολλά από τα κτίριά της πλέον δεν σώζονται, καθώς χρησιμοποιήθηκαν ως οικοδομικό υλικό.

Στο Οδεμήσιο υπάγεται το χωριό Μπιργκί (Πυργί), 9 χιλιόμετρα ανατολικά, το οποίο διασώζει πολλά σπίτια με την παραδοσιακή οθωμανική αρχιτεκτονική. Κύριο αξιοθέατο είναι το τζαμί του Αϊντίνογλου Μεχμέτ Μπέη, το οποίο χρονολογείται από τον 14ο αιώνα. Επίσης, αν και πολλά σπίτια του έχουν ερειπωθεί, το κονάκι Τσακίρ Αγά, του 1761, έχει αναστηλωθεί και μετατραπεί σε μουσείο.

Παραπομπές
----------

1. ↑  www.harita.gov.tr/images/urun/il\_ilce\_alanlari.pdf.
2. ↑  postakodu.ptt.gov.tr.
3. ↑  «Επίσκεψη Προέδρου Εμπορικού Επιμελητηρίου Ödemiş (Οδεμήσιο) Rıfat Eriş στο Γενικό Προξενείο της Ελλάδας στη Σμύρνη (17.12.2019) - Νέα του Γενικού Προξενείου Σμύρνης». *www.mfa.gr*. Ανακτήθηκε στις 24 Μαρτίου 2022.
4. ↑  Χουμεριανός, Μανώλης (6 Αυγούστου 2002). «Γεωργικοί Σύλλογοι της Δυτικής Μικράς Ασίας». *Εγκυκλοπαίδεια Μείζονος Ελληνισμού - Μικρά Ασία*. Ίδρυμα Μείζονος Ελληνισμού. Ανακτήθηκε στις 24 Μαρτίου 2022.
5. 1 2  Παλαιοθόδωρος, Δημήτρης (6 Φεβρουαρίου 2006). «Ύπαιπα (Αρχαιότητα)». *Εγκυκλοπαίδεια Μείζονος Ελληνισμού - Μικρά Ασία*. Ίδρυμα Μείζονος Ελληνισμού. Ανακτήθηκε στις 24 Μαρτίου 2022.
6. ↑  Ayliffe, Rosie (2003). *The Rough Guide to Turkey*. Rough Guides. σελ. 348. ISBN 978-1-84353-071-8.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οδεμήσιο** |

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147926338
* LCCN: n98002446
* GND: 7720318-5

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |
Το **όνομα πλοίου** είναι ένα από τα κύρια χαρακτηριστικά στοιχεία, αν όχι το πρώτο της εξατομίκευσης του πλοίου που επιλέγεται ελεύθερα από τον πλοιοκτήτη, σύμφωνα με τον Κώδικα Ιδιωτικού Ναυτικού Δικαίου και που υποχρεούται τούτο να φέρεται στις παρειές (μάσκες) του σκάφους, καθώς και στη πρύμνη με το όνομα του λιμένα νηολόγησης.

Μετονομασία του πλοίου μπορεί να γίνει μόνο υπό τη νόμιμες προϋποθέσεις όπως προβλέπονται, με γενόμενη σχετική εγγραφή στο νηολόγιο του πλοίου, και με έκδοση νέων πιστοποιητικών αξιοπλοΐας και ασφάλειας. Ειδικότερα για ενυπόθηκα πλοία μετονομασία μπορεί να γίνει μόνο με τη συναίνεση των ενυπόθηκων δανειστών και με ταυτόχρονη ενημέρωση του αρμόδιου ναυτικού υποθηκοφύλακα.

Ναυτιλιακές εταιρείες με μεγάλο σχετικά στόλο εμπορικών πλοίων συνηθίζουν να θέτουν δύο ονόματα όπου το πρώτο προσδιορίζει και την εταιρεία όπως Ολύμπικ Σκάι ή Ολύμπικ Βάλεϋ κλπ. της εταιρείας Ωνάση, ή και με αρίθμηση π.χ. Πετρόλα 1, Πετρόλα 22, Πετρόλα 30 κλπ. της εταιρείας Ι. Λάτση.

Τα πολεμικά πλοία, παρότι και αυτά νηολογούνται, φέρουν στις παρειές και πρύμνη το επιχειρησιακό αριθμόγραμμο π.χ. Α-310, D-25 κλπ όπου το γράμμα αντιστοιχεί σε τύπο πολεμικού σκάφους, ενώ το όνομα φέρεται σε περίοπτη θέση συνήθως στο μεσόστεγο.

Δείτε επίσης
------------

* Ανώνυμος (πλοίο)
Yellow coloured dal with thick wheat flour dhoklis in it.Ένα πιάτο γεμάτο με νταλ ντόκλι
Το **Νταλ ντόκλι** (γκουτζαρατικά: દાળ ઢોકળી), **βαράν φαλ** (μαράτι: वरण फळ), ή **τσακόλγια** (μαράτι: चकोल्या) είναι Γκουτζαρατικό και Μαχαραστριανό πιάτο που παρασκευάζεται από βρασμένα νουντλς χοντρού αλευριού σίτου (ντόκλι ή φαλ) σε σούπα μπιζελιού περιστεριού (νταλ ή βαράν). Πιστεύεται ευρέως ότι οι Μαρβάρι που είχαν μεταναστεύσει στο Γκουτζαράτ εφηύραν το πιάτο. Ενώ το πιάτο παραμένει δημοφιλής στο μαρβαρικό μέρος του Ρατζαστάν, οι Γκουτζαρατιανοί το έχουν κάνει βασικό τρόφιμο στα σπίτια τους. Θεωρείται άνετο τρόφιμο.

Παραπομπές
----------

1. ↑  «Dal dhokli». *Sanjeev Kapoor*. Ανακτήθηκε στις 22 Αυγούστου 2014.
2. ↑  «Dal dhokli». NDTV. Ανακτήθηκε στις 22 Αυγούστου 2014.
3. ↑  «Methi chakolya». *Eenadu India*. 30 Ιουλίου 2015. Ανακτήθηκε στις 15 Ιανουαρίου 2017. [*νεκρός σύνδεσμος*]
4. ↑  «Dal dhokli recipe». *Foodviva.com*. Ανακτήθηκε στις 23 Αυγούστου 2014.
Ο **Γεώργιος Ι. Γούναρης** είναι θεωρητικός φυσικός που έχει συνεισφέρει πολλά στον τομέα της πυρηνικής φυσικής και της φυσικής σωματιδίων.

Βιογραφικά στοιχεία
-------------------

Γεννήθηκε στις 16 Μαρτίου του 1939 στη Θεσσαλονίκη. Σπούδασε Ηλεκτρολός και Μηχανολόγος στο Εθνικό Μετσόβιο Πολυτεχνείο (1962), τέσσερα χρόνια αργότερα πήρε το Master Φυσικής καθώς και το Διδακτορικό του, το 1969) από το Πανεπιστήμιο του Σικάγο (University of Chicago). Η διατριβή του είχε τίτλο "Comments on the behaviour of electromagnetic form factors for large and small momentum transfer" και επιβλέπων καθηγητής του ο Jun John Sakurai.

Επέστρεψε στην Ελλάδα αρχικά ως ερευνητής στο Δημόκριτο στη συνέχεια καθηγητής στο Πανεπιστήμιο Ιωαννίνων (1972-1979) και στη συνέχεια ως Καθηγητής στο Τμήμα Φυσικής στο Αριστοτέλειο Πανεπιστήμιο Θεσσαλονίκης (1979-2006). Συνταξιοδοτήθηκε και εξελέγη Ομότιμος Καθηγητής το 2007.

Έργο
----

Ο Γεώργιος Ι. Γούναρης έχει δημοσιεύσει περισσότερο απο 150 εργασίες παγκοσμίως. Έχει δώσει πολλές ομιλίες στην Ελλάδα και στο εξωτερικό.

Έχει γράψει 2 πανεπιστημιακά συγγράματα που χρησιμοποιούνται σε αρκετά πανεπιστήμια. Τα έργα του χρησιμοποιούνται μέχρι σήμερα, όσο και στην Ελλάδα τόσο και στο εξωτερικό για την διδασκαλία της Κβαντικής Μηχανικής και της Στατιστικής Φυσικής.

Εξωτερικοί σύνδεσμοι
--------------------


1. ↑  «Physics Tree - George J. Gounaris». *academictree.org*. Ανακτήθηκε στις 5 Μαΐου 2020.
2. ↑  «J. J. Sakurai» (στα αγγλικά). *Wikipedia*. 2020-04-25. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **98541**

 |

 |
Ο **Γεώργιος Δημήτριος Ρώμας** (1836 - 1910) ήταν Έλληνας πολιτικός.

Βιογραφικά στοιχεία
-------------------

Γεννήθηκε στη Ζάκυνθος και ήταν γιος του Κανδιάνου Ρώμα, πολιτικού και γόνου της αρχοντικής οικογένειας Ρώμα. Αδέρφια του ήταν οι Καίσαρ, Σπυρίδων, Ροβέρτος και Διονύσιος Ρώμας. Εξελέγη βουλευτής Ζακύνθου σε αναπληρωματική εκλογή του 1892 ύστερα από τον αιφνίδιο θάνατο του αδερφού του, Καίσαρα Ρώμα, που απεβίωσε λίγο μετά την επιτυχία του στις εκλογές του 1892. Επανεξελέγη σε αυτές του 1899.

Αναφορές
--------

1. 1 2  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 156 - 157(pdf)
Ο **Γιαρόσλαφ**, πολων. Jarosław Opolski (μετά το 1143 - 22 Μαρτίου 1201) από τον Οίκο των Πιαστ-Σιλεσίας ήταν δούκας του Οπόλε (από το 1173) και επίσκοπος του Βρότσλαφ (από το 1198).

Βιογραφία
---------

Ήταν ο πρωτότοκος γιος του Μπολέσλαφ Α΄ του *Υψηλού*, δούκα του Βρότσλαφ και της Ζβενισλάβας των Ρουρικιδών, κόρης του Βσέβολοντ Β΄ μεγάλου πρίγκιπα του Κιέβου.

Έλαβε το ρωσικό όνομά του από τη μητέρα του. Δεν γνωρίζουμε αν γεννήθηκε στη Σιλεσία ή στη εξορία, αλλά ανατράφηκε στο Άλτενμπουργκ της Γερμανίας και πέρασε την παιδική ηλικία του στην Αυλή του Φρειδερίκου Α΄ Χοενστάουφεν. Έπειτα από την ανάκτηση της Σιλεσίας από τον πατέρα του και τον θείο του Μιέσκο Α΄ το 1163, μετακινήθηκε σε αυτήν με την οικογένειά του και μάλλον από εκεί ξεκίνησε τις πολιτικές του δραστηριότητες. Όμως ο 2ος γάμος του πατέρα του με τη Χριστίνα της Γερμανίας άλλαξε δραματικά την κατάσταση. Η μητριά του άρχισε τις δολοπλοκίες και ο Μπολέσλαφ Α΄ άρχισε σταδιακά να ευνοεί όλο και πιο πολύ τους νεότερους γιους του. Ο Γιαρόσλαφ πιέστηκε να ακολουθήσει εκκλησιαστική σταδιοδρομία (τη δεκαετία του 1160 ή 1170) και ο πατέρας του αποφάσισε να αφήσει την κληρονομία του στους τέσσερις γιους του από τον 2ο γάμο του.

Ο Γιαρόσλαφ δεν ήταν ευτυχής με την απομάκρυνση από την εξουσία, που ως πρωτότοκος έπρεπε να λάβει το μερίδιο του Μπολέσλαφ Α΄ στη Σιλεσία, έτσι άρχισε μαζί με τον θείο του τις μηχανορραφίες. Σύντομα του δόθηκε η ευκαιρία να ανακτήσει τα δικαιώματά του: ως αποτέλεσμα του εμφυλίου πολέμου των ετών 1172-73, ο Μπολέσλαφ Α΄ εξορίστηκε στο Έρφουρτ. Ο Φρειδερίκος Α΄ αποφάσισε να παρέμβει και έτσι ο Μπολέσλαφ Α΄ διατήρησε την Κάτω Σιλεσία, όμως υποχρεώθηκε να δημιουργήσει τα δουκάτα του Ρατσίμπους για τον Μιέσκο Α΄ και του Οπόλε για τον Γιαρόσλαφ.

Πηγές
-----

* Piastowie. Leksykon biograficzny, Cracow 1999, ISBN 83-08-02829-2.
* Cawley, Charles, SILESIA, Medieval Lands database, Foundation for Medieval Genealogy.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
2. ↑  Ανακτήθηκε στις 26  Σεπτεμβρίου 2016.
3. ↑  WIAG-Pers-EPISCGatz-02637-001.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80644207
* GND: 136270425

 |

 |
Η **προεδρική εκλογή της Νότιας Αφρικής του 2019** πραγματοποιήθηκε στις 22 Μαΐου 2019 κατά τη συνεδρίαση της Εθνοσυνέλευσης στο Κέιπ Τάουν, την κοινοβουλευτική πρωτεύουσα της Νότιας Αφρικής, για να εκλεγεί ο αρχηγός κράτους. Οι εκλογές διεξάγονται με έμμεση ψηφοφορία, από τους 400 βουλευτές της Εθνοσυνέλευσης του κοινοβουλίου. 

Ο Σίριλ Ραμαφόζα επανεξελέγη αρχηγός κράτους για πενταετή θητεία.

Πλαίσιο
-------

Ο μοναδικός υποψήφιος για την προεδρία της Δημοκρατίας της Νότιας Αφρικής, ο Σίριλ Ραμαφόζα, ο οποίος διαδέχτηκε τον Τζέικομπ Ζούμα το 2018 μετά την παραίτησή του, κηρύχθηκε εκλεγμένος για πενταετή θητεία από τον πρόεδρο του Συνταγματικού Δικαστηρίου Μογκόενγκ Μογκόενγκ, χωρίς καν να οργανωθεί επίσημη ψηφοφορία, καθώς ο Ραμαφόζα ήταν ο μόνος υποψήφιος. Η προεδρική εκλογή του 2019 ακολούθησε τη νίκη του Αφρικανικού Εθνικού Κογκρέσου (ANC), του κόμματος υπό την ηγεσία του Ραμαφόζα, στις βουλευτικές εκλογές της 8ης Μαΐου του 2019. Κατά τη διάρκεια αυτών των εκλογών, το ANC, αν και υπέστη απώλειες, συγκέντρωσε το 57,5% των ψήφων και τις 230 από τις συνολικά 400 έδρες στην Εθνοσυνέλευση. 

Η εναρκτήρια σύνοδος της νέας Εθνοσυνέλευσης χαρακτηρίστηκε από την παραίτηση των εδρών τους από βουλευτές αρκετών προσωπικοτήτων που εξελέγησαν με τη λίστα του ANC, όπως ο υπουργός Περιβάλλοντος Νομβούλα Μοκονιάνε και ο πρώην υπουργός Οικονομικών Μαλούσι Γκιγκάμπα. Άλλοι ανέβαλαν την ορκωμοσία τους, όπως ο αναπληρωτής πρόεδρος της χώρας, Ντέιβιντ Μαμπούζα, ύστερα από έκθεση της επιτροπής δεοντολογίας του ANC. 

Στη συνέχεια, ο Σίριλ Ραμαφόζα ορκίστηκε σε μια τελετή που διοργανώνεται σε ένα στάδιο της Πρετόρια.

Παραπομπές
----------

1. 1 2   Afrique du Sud: Ramaphosa réélu président de la République, Le Figaro avec AFP, 22 Μαΐου 2019 (Γαλλικά)
Οι βουλευτικές εκλογές διεξήχθησαν στη Βουλγαρία στις 30 Ιουλίου του 1893. Μετά τις αλλαγές στο σύνταγμα στις αρχές του έτους, μειώθηκε ο αριθμός των μελών της Εθνοσυνέλευσης.

Οι εκλογές αμαυρώθηκαν από ταραχές στη Πέσχτερα, όπου έγιναν απόπειρες να κλέψουν τις κάλπες και δέχτηκε επίθεση ο εκλογικός αντιπρόσωπος, αξιωματικός. Ταραχές έγιναν στο Μπελογκραντσχίκ, όπου έγιναν προσπάθειες να αποτραπεί το κλείσιμο των εκλογικών τμημάτων μέχρι οι υποστηρικτές ενός υποψηφίου να φτάσουν εκεί. Η προσέλευση των ψηφοφόρων ήταν χαμηλή, κυρίως λόγω της αδιαφορίας σε αγροτικές περιοχές όπου η εθνική πολιτική δεν θεωρήθηκε σημαντική.

Παραπομπές
----------

1. 1 2  "Bulgaria", *The Times*, 13 July 1893
2. 1 2 3  "Bulgaria", *The Times*, 5 August 1893

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βουλγαρία Εκλογές στη Βουλγαρία |
| --- |
|  |
| Βουλευτικές εκλογές | 
* Ιανουαρίου 1879
* Σεπτεμβρίου-Οκτωβρίου 1879
* 1880
* Ιανουαρίου 1881
* Ιουνίου 1881
* 1882
* 1884
* 1886
* 1887
* 1890
* Απριλίου 1893
* Ιουλίου 1893
* 1894
* 1896
* 1899
* 1901
* 1902
* 1903
* 1908
* Ιουνίου 1911
* Σεπτεμβρίου 1911
* 1913
* 1914
* 1919
* 1920
* Απριλίου 1923
* Νοεμβρίου 1923
* 1927
* 1931
* 1938
* 1939
* 1945
* 1946
* 1949
* 1953
* 1957
* 1962
* 1966
* 1971
* 1976
* 1981
* 1986
* 1990
* 1991
* 1994
* 1997
* 2001
* 2005
* 2009
* 2013
* 2014
* 2017
 |
|  |
| Προεδρικές εκλογές | 
* 1992
* 1996
* 2001
* 2006
* 2011
* 2016
 |
|  |
| Ευρωεκλογές | 
* 2007
* 2009
* 2014
 |
|  |
| Τοπικές & Δημοτικές εκλογές | 
* ...
* 1991
* 1995
* 1999
* 2003
* 2007
* 2011
 |
|  |
| Δημοψηφίσματα | 
* 1922
* 1946
* 1971
* 2013
* 2015
* 2016
 |

 |
Η **Α.Ε.Κ Πύργου** (Αθλητική Ένωση Κανουλιών Πύργου) αποτελούσε ποδοσφαιρικό σωματείο από την περιοχή Κανούλια του Πύργου Ηλείας. Το σωματείο ιδρύθηκε το έτος 1986, μεγαλύτερη διάκριση για την ομάδα αποτελεί η συμμετοχή της στο πρωτάθλημα της Δ´ εθνικής την περίοδο 1998-99, όπου και αγωνίστηκε στον τέταρτο όμιλο, η Α.Ε.Κ με απολογισμό 14 νίκες, 7 ισοπαλίες και 13 ήττες και συγκομιδή 52 βαθμούς τερμάτισε στην δέκατη θέση και δε μπόρεσε έτσι να κρατηθεί στην κατηγορία καθώς από τις συνολικά 18 ομάδες του ομίλου υποβιβάζονταν οι 11 τελευταίες. Στις διακρίσεις του συλλόγου σε τοπικό επίπεδο συγκαταλέγεται το πρωτάθλημα της Α κατηγορίας την περίοδο 1997-98 καθώς και η συμμετοχή της ομάδας στον τελικό του κυπέλλου Ηλείας την ίδια χρονιά.Τον Αύγουστο του 2018 μετά από αρκετά χρόνια συμμετοχής στα τοπικά πρωταθλήματα της ΕΠΣ Ηλείας αποφασίστηκε να μην κατέβει στο πρωτάθλημα της Β Κατηγορίας για οικονομικούς λόγους

Παραπομπές
----------

1. ↑  «pyrgosfootballhistory». *pyrgosfootballhistory.blogspot.gr*. Ανακτήθηκε στις 1 Απριλίου 2017.
Ο **Αθλητικός Σύλλογος Αρλ** η **Αρλ-Αβινιόν** η απλά **Αρλ**, είναι ποδοσφαιρική ομάδα που εδρεύει στην πόλη Αβινιόν της Γαλλίας. Ιδρύθηκε το 1913 με το όνομα **Ποδοσφαιρική Ομάδα Αρλ** και από το 2010 μετά από την συνένωση των δήμων της Αρλ και της Αβινιόν ο σύλλογος ονομάστηκε σε **Αθλητικός Σύλλογος Αρλ-Αβινιόν**. Η μεγαλύτερη επιτυχία της Αρλ είναι η κατάκτηση της τρίτης θέσης την σεζόν 2009-10 στην δεύτερη κατηγορία του Γαλλικού πρωταθλήματος και η άνοδος της στην Λίγκ 1.

Ιστορία
-------

Η Α.Κ. Αρλ ιδρύθηκε το 1913 μετα από την συγχώνευση των τριών ομάδων Αρλ Σπορ, Πεντάλ και την Αρλ Οτό-βελό. Την δεκαετία του 1970 αγωνίστηκε σε δύο κατηγορίες: την Σαμπιονά Νασιονάλ που είναι η τρίτη κατηγορία της Γαλλίας, και στην Λιγκ 2. Το 1973 η Αρλ έφτασε μέχρι τα προημιτελικά του Κυπέλλου της Γαλλίας. Το 2009 κατάφερε να βγει τρίτη και προβιβάστηκε στην Λιγκ 1.

Η Έδρα
------

Το Παρκ ντε Σπορ ντ'Αβινιόν, έδρα της ΑΚ Αρλ-Αβινιόν.
Το Παρκ ντε Σπορ ντ'Αβινιόν αποτελεί από την σεζόν 2009-2010 το γήπεδο όπου αγωνίζεται η Ατλετίκ Κλαμπ Αρλ-Αβινιόν. Το πρώτο επίσημο ματς της Αρλ-Αβινιόν έλαβε χώρα στις 14 Αυγούστου 2009 απέναντι στην ΑΚ Αζαξιό στα πλαίσια της Λιγκ 2 με τους γηπεδούχους να κερδίζουν με 2-1. Στη διάρκεια της 6ης αγωνιστικής της Λιγκ 1 απέναντι στην Ολιμπίκ Μαρσέιγ, το Παρκ Ντε Σπορ γνωρίζει την μεγαλύτερη προσέλευση από την στιγμή που η Αρλ-Αβινιόν το χρησιμοποιεί με 15.000 θεατές παρόντες σ'αυτό. 

Το Παρκ Ντε Σπορ ανήκει στο Δήμο της Αβινιόν. Το 2010, το γήπεδο είδε την χωρητικότητά του να διπλασιάζεται. Μετά την άνοδο της ομάδας στη Λιγκ 1, η Ένωση Επαγγελματικού Ποδοσφαίρου (Ligue de Football Professionnel) υποχρεώνει κάποιες βελτιώσεις στον φωτισμό, στην ηλεκτρονική παρακολούθηση ή ακόμη σουίτες. Δύο νέες εξέδρες κάνουν την εμφάνισή τους εκείνη την εποχή, η μία από την Βόρεια πλευρά, χωρητικότητας 7.386 θεατών όπως και μία στην Νότια πλευρά, χωρητικότητας 3.520 θέσεων. Η συνολική χωρητικότητα του Παρκ Ντε Σπορ φτάνει εκείνη την εποχή από τις 7.730 αρχικές θέσεις στις 17.518 θέσεις καθήμενων.

Τίτλοι
------

* Ερασιτεχνικό Πρωτάθλημα Γαλλίας
	+ *Πρωταθλητές* (1): 2007 (Group B)

* Ερασιτεχνικό Πρωτάθλημα Γαλλίας 2
	+ *Πρωταθλητές* (1); 1999 (Group D)

* **Division Honneur Sud-Est Ouest**
	+ *Πρωταθλητές* (3): 1957, 1964, 1965

* **Division Honneur Sud-Est Languedoc**
	+ *Πρωταθλητές* (3): 1954, 1958, 1959

* **Division Honneur Régionale (Méditerranée)**
	+ *Πρωταθλητές* (1): 2010 (Ο τίτλος κερδίθηκε από την δεύτερη ομάδα του συλλόγου.)

* **Κύπελλο Προβηγκίας**
	+ *Κυπελλούχοι* (2): 1943, 1985
	+ *Φιναλίστ* (2): 1977, 2010

Εξωτερικοί σύνδεσμοι
--------------------

* Επίσημη Ιστοσελίδα
* Ιστοσελίδα Οπαδών Αρχειοθετήθηκε 2010-12-13 στο Wayback Machine.
Ο **νοτιοκεντρικός μαύρος ρινόκερος** (Diceros bicornis minor) είναι υποείδος του μαύρου ρινόκερου. Σύμφωνα με τους κανόνες της ζωολογικής ονοματολογίας, ο νοτιοκεντρικός μαύρος ρινόκερος θα έπρεπε να είχε ονομαστεί σαν Diceros bicornis keitloa (Σμιθ 1836). Είναι το υποείδος με τα περισσότερα μέλη, και η IUCN το κατατάσσει ως κρισίμως κινδυνεύον. Όπως όλα τα υποείδη μαύρου ρινόκερου ζει και αυτό σε σαβάνες.

Απαντάται από τη δυτική και τη νότια Τανζανία, Μαλάουι, τη Ζάμπια, τη Ζιμπάμπουε και τη Μοζαμβίκη στα βόρεια και ανατολικά της Νότιας Αφρικής. Επίσης πιθανότατα έζησε και στη νότια Λαϊκή Δημοκρατία του Κονγκό, στη βόρεια Ανγκόλα και στην ανατολική Μποτσουάνα. Σήμερα, ο πληθυσμός του υποείδους βρίσκεται στη βορειοανατολική Νότια Αφρική, σε μικρότερο βαθμό στη Ζιμπάμπουε, και μικρότερος αριθμός παραμένει στη Σουαζιλάνδη. Ο νότιος κεντρικός μαύρος ρινόκερος εξαφανίστηκε, αλλά έχει επανεισαχθεί στο Μαλάουι, τη Μποτσουάνα και τη Ζάμπια. Τουλάχιστον ένα δείγμα έχει εντοπιστεί εκεί από το 2008.
Η **ΑΖ Άλκμααρ** (ολλανδικά: *AZ*, ολλανδική προφορά: aːˈzɛt, ή *Alkmaar Zaanstreek*, ολλανδική προφορά: ˈɑlkmaːr ˈzaːnstreːk) είναι ποδοσφαιρικός σύλλογος με έδρα την πόλη Άλκμααρ στην Ολλανδία.

Ιστορία
-------

Ιδρύθηκε στις 10 Μαΐου 1967 ως **ΑΖ '67** μετά από τη συγχώνευση των ομάδων *Άλκμααρ 54* και *ΦΚ Ζάανστρεκ*. Από τον Ιούλιο του 1986 ο σύλλογος μετονομάστηκε σε **ΑΖ** και προφέρεται *Αζέτ* στα ελληνικά, καθώς τα γράμματα Α και Ζ αντιστοιχούν στα γράμματα του ολλανδικού αλφαβήτου και προέκυψαν από τα αρχικά γράμματα των συλλόγων που ενώθηκαν. Πολλοί την αποκαλούν απλώς Άλκμααρ λόγω ευκολίας, αλλά κάτι τέτοιο είναι λάθος, αφού Άλκμααρ είναι η πόλη στην οποία εδρεύει η ομάδα και όχι η ονομασία της. Από τη σεζόν 2006-2007 δίνει τους εντός έδρας αγώνες της στο στάδιο AFAS, χωρητικότητας 17.023 θέσεων, στο οποίο μετακόμισε αφήνοντας το προηγούμενό της γήπεδο, Αλκμααρντερχόουτ. Τα χρώματα της ομάδας είναι το κόκκινο, το λευκό και το μαύρο. Είναι μία από τις δύο ομάδες (η άλλη είναι η Τβέντε) που απειλούν τελευταία την κυριαρχία των τριών παραδοσιακών δυνάμεων του ολλανδικού ποδοσφαίρου (Άγιαξ, Αϊντχόφεν, Φέγενορντ).

Οι τίτλοι
---------

Η ΑΖ Άλκμααρ έχει κατακτήσει δύο φορές το Ολλανδικό πρωτάθλημα ποδοσφαίρου και τέσσερις φορές το Κύπελλο Ολλανδίας ενώ μια φορά έφτασε ως τον τελικό του Κυπέλλου UEFA χωρίς να το κατακτήσει, χάνοντας σε διπλό τελικό το τρόπαιο από την αγγλική Ίπσουιτς τη σεζόν 1980-1981 με συνολικό σκορ 4-5. Το 2004-2005 έφτασε έως τα ημιτελικά του Κυπέλλου UEFA και εκεί αποκλείστηκε από την πορτογαλική Σπόρτινγκ Λισσαβόνας στην παράταση με συνολικό σκορ 4-4, λόγω των περισσότερων εκτός έδρας τερμάτων που πέτυχαν οι Πορτογάλοι.

* 2 **Πρωταθλήματα Ολλανδίας**: 1981, 2009

* 4 **Κύπελλα Ολλανδίας**: 1978, 1981, 1982, 2013

* 1 **Σούπερ Καπ Ολλανδίας**: 2009

Η Αζέτ ενάντια στη Λάρισα, Κύπελλο ΟΥΕΦΑ 2007-08

Παραπομπές
----------

1. ↑  Naamswijziging az.nl

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΑΖ Άλκμααρ** |

* Η επίσημη ιστοσελίδα της Α.Ζ. 67' Άλκμααρ
* Η σελίδα του συλλόγου στην UEFA
Η **Βουλγαρική Ραδιοφωνία** (βουλγαρικά: Радио България, БНР, αγγλικά: *Radio Bulgaria*, BNR) είναι ο επίσημος διεθνής ραδιοφωνικός σταθμός της Βουλγαρίας.

Ιστορία
-------

Για σχεδόν εβδομήντα χρόνια, η παγκόσμια υπηρεσία του ραδιοφώνου της Βουλγαρίας, που κάποτε ονομαζόταν Ραδιοφωνία της Σόφιας αλλά μετονομάστηκε σε Βουλγαρική Ραδιοφωνία, παρουσιάζει την πολιτιστική και εθνική ταυτότητα της χώρας στον κόσμο. Είναι μια σημαντική πηγή πληροφοριών από και για τη Βουλγαρία για εκατομμύρια ακροατές εκτός των συνόρων της.

Σύγχρονη μετάδοση
-----------------

Η Βουλγαρική Ραδιοφωνία έληξε την υπηρεσία βραχέων κυμάτων της την 1η Φεβρουαρίου 2012.

Παραπομπές
----------

1. ↑  Βουλγαρική Ραδιοφωνία radiofono.gr
2. ↑  «As of February 1 Radio Bulgaria suspends shortwave broadcasts». Bulgarian National Radio. January 16, 2012. Αρχειοθετήθηκε από το πρωτότυπο στις 2012-08-30.. Ανακτήθηκε στις July 5, 2013.

Εξωτερικοί σύνδεσμοι
--------------------

* Επίσημος ιστότοπος
Το **Ντεσάτ** (αλβανικά: Deshat‎, σλαβομακεδονικά: Дешат‎) είναι βουνό στα σύνορα μεταξύ Αλβανίας και Βόρειας Μακεδονίας. Το βουνό χαρακτηρίζεται από τις απότομες κορυφές του, Μαλ και Γκόλεμ Κερτσίνα και Βελιβάρ. Η υψηλότερη κορυφή του ορεινού όγκου, η Βελιβάρ, βρίσκεται σε υψόμετρο 2.375 μ. πάνω από την στάθμη της θάλασσας. Άλλες σημαντικές κορυφές είναι οι Ντέλι Σένιτσα και Σούβα Μπάρα. Το Ντεσάτ έχει επίσης βαθιά φαράγγια στα οποία ρέουν ποτάμια, απέραντα δάση και μικρές ορεινές λίμνες παγετωνικής προέλευσης. Η πλησιέστερη πόλη από την αλβανική πλευρά είναι η Επισκοπή και από την πλευρά της Βόρειας Μακεδονίας η Δίβρη.

Παραπομπές
----------

1. ↑  Geço, Pandi (1959). *Shqipëria: pamje fiziko-ekonomike. Tekst për Fakultetin e histori-filologijsë dhe Fakultetin ekonomik*. Tirana: Mihal Duri. σελ. 14.

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Το **Βουλγαρικό Σοσιαλδημοκρατικό εργατικό κόμμα** (*βουλγαρικά : Българска работническа социалдемократическа партияdummy*) ήταν αριστερό πολιτικό κόμμα της Βουλγαρίας από το 1894 έως το 1903.

Ιδρύθηκε το 1894 με την ενοποίηση του βουλγαρικού Σοσιαλδημοκρατικού κόμματος του Ντιμιτάρ Μπλαγκόεφ και της Βουλγαρικής Σοσιαλδημοκρατικής Ένωσης με επικεφαλής τον Γιάνκο Σάκαζοφ. Από την ίδρυση του οι δύο οργανώσεις εξακολουθούν να υφίστανται ανεξάρτητα και πρέσβευαν διαφορετικές απόψεις σχετικά με την ανάπτυξη του σοσιαλιστικού κινήματος στη Βουλγαρία.

Μετά από θεωρητικές διαφωνίες και προσωπικές συγκρούσεις στο εσωτερικό του κόμματος το 1903 χωρίστηκε σε Βουλγαρικό Σοσιαλδημοκρατικό Εργατικό κόμμα (Στενοί Σοσιαλιστές), με επικεφαλής τον Ντιμιτάρ Μπλαγκόεφ και στο Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές).

Το κόμμα έκδιδε τις εφημερίδες "Работнически вестник" (μτφ : Εφημερίδα των εργαζομένων) (μαρξιστική) και το "Социалист" (μτφ : Σοσιαλιστική) , "Народ" (άνθρωποι) (ρεφορμιστική) και τα περιοδικά "Ново време" (μτφ : Μοντέρνοι καιροί) (μαρξιστική) και το "Общо дело" (συνολικό έργο) (ρεφορμιστική).

Πηγές
-----

* Димитър Попов, *„Партийната структура в България от 1879 до 1901 година"*
Η ***Ξέφρενη ζωή*** είναι κινηματογραφική ταινία του 2006 σε σκηνοθεσία του Όσκαρ Ροέλερ, βασισμένη στο μυθιστόρημα *Les Particules élémentaires* («Τα στοιχειώδη σωματίδια») του Μισέλ Ουελμπέκ.

Πλοκή
-----

Ο Μπρούνο και ο Μίχαελ είναι ετεροθαλή αδέρφια με κοινή μητέρα, η οποία όταν τους μεγάλωνε ήταν αδιάφορη. Το γεγονός αυτό προκάλεσε και στους δύο δυσλειτουργίες στην ενήλικη ζωή τους. Ο Μπρούνο είναι καθηγητής δευτεροβάθμιας εκπαίδευσης και έχει υπερβολική σεξουαλική δραστηριότητα, ενώ ο Μίχαελ είναι μοριακός βιολόγος και αφοσιωμένος στην επιστήμη του, χωρίς να έχει ακόμη σεξουαλικές σχέσεις.

Η ζωή τους θα αλλάξει όταν θα ερωτευτούν δύο γυναίκες, ο Μπρούνο την Κριστιάνε και ο Μίχαελ την παιδική του φίλη Αναμπέλ.

Διανομή
-------

| Ηθοποιός | Ρόλος |
| --- | --- |
| Μόριτς Μπλάιμπτροϊ | Μπρούνο |
| Κρίστιαν Ούλμεν | Μίχαελ |
| Μαρτίνα Γκέντεκ | Κριστιάνε |
| Φράνκα Ποτέντε | Αναμπέλ |
| Νίνα Χος | Τζέιν |
Ο **Γεώργιος Μαρκοράς** ήταν Έλληνας πολιτικός του 19ου αιώνα.

Βιογραφία
---------

Γεννήθηκε στην Κέρκυρα. Ασχολήθηκε κυρίως με τα νομικά. Από το 1825 ως το 1833 διετέλεσε δικηγόρος του δημοσίου στην Κεφαλλονιά. Μέχρι το 1840, όταν μπήκε βουλευτής στο 7ο κοινοβούλιο, ήταν γραμματέας της γερουσίας επί του τμήματος των Οικονομικών. Διετέλεσε έπαρχος Κερκύρας για δύο περιόδους, μέλος της επιτροπής επί της σύνταξης των Ιονίων Κωδίκων, και μέλος του ανώτατου συμβουλίου της δικαιοσύνης από το 1840 ως το 1862. Τιμήθηκε με το παράσημο των Αγίων Μιχαήλ και Γεωργίου.

Πηγές
-----

* Ανδρέας Παπαδόπουλος Βρετός. *Βιογραφικαί σημειώσεις περί των εικονογραφηθέντων προσώπων εν τω παρόντι ημερολογίω*. Ανακτήθηκε στις 23 Σεπτεμβρίου 2009.
Το όρος Μάττερχορν στις Άλπεις είναι ένα από τα πιο γνωστά βουνά παγκοσμίως.
Για άλλες χρήσεις, δείτε: Βουνό (αποσαφήνιση).
Ένα **βουνό** ή **όρος** είναι ένα γεωλογικό ύψωμα της επιφάνειας της γης που ξεπερνά τα 300 μέτρα. Συνήθως το βουνό έχει μια αναγνωρίσιμη κορυφή. Τα βουνά καλύπτουν το 64% της Ασίας, το 36% της Βόρειας Αμερικής, το 25% της Ευρώπης, το 22% της Νότιας Αμερικής, το 17% της Αυστραλίας και το 3% της Αφρικής. Συνολικά, η επιφάνεια της Γης καλύπτεται κατά 24% από ορεινούς όγκους. Το 10% του πληθυσμού της Γης ζει σε ορεινές περιοχές. Οι περισσότεροι ποταμοί του κόσμου τροφοδοτούνται από ορεινές πηγές, και περισσότερος από τον μισό πληθυσμό της Γης εξαρτάται από τα όρη για υδάτινους πόρους.

Χαρακτηριστικά
--------------

Τα ψηλότερα βουνά, αλλά και βουνά που βρίσκονται πιο κοντά στους πόλους της Γης, έχουν τμήματα που εισέρχονται σε πιο κρύα στρώματα της ατμόσφαιρας. Έτσι, αυτά τα βουνά είναι πιο επιρρεπή στη δημιουργία παγετώνων και στη διάβρωση μέσω παγετού. Τέτοιες διαδικασίες δημιουργούν τις χαρακτηριστικές κορυφογραμμές των βουνών. Κάποια από αυτά τα βουνά έχουν παγετώδεις λίμνες, που δημιουργούνται από την τήξη των παγετώνων. Για παράδειγμα, εκτιμάται ότι υπάρχουν 3.000 παγετώδεις λίμνες στο Μπουτάν.

Είδη βουνών
-----------

Τα βουνά μπορούν να κατηγοριοποιηθούν με πολλούς τρόπους. Μερικά βουνά είναι ηφαίστεια και μπορούν να χαρακτηριστούν βασισμένα στο είδος της λάβας ή την ιστορία των εκρήξεών τους. Άλλα βουνά είναι σχηματισμένα από παγετώδεις διαδικασίες και μπορούν να χαρακτηριστούν με βάση τις μορφές παγετώνα. Τα περισσότερα, ωστόσο, οφείλουν τη δημιουργία τους στις ορογενετικές κινήσεις, δηλ. κινήσεις των λιθοσφαιρικών πλακών, οι οποίες έχουν ως συνέπεια την πτύχωση των ορίων τους. Ανάλογα με την εποχή που δημιουργήθηκαν οι πτυχώσεις αυτές, διακρίνεται και η ηλικία των βουνών. Έτσι, με την πιο πρόσφατη Αλπική πτύχωση δημιουργήθηκαν οροσειρές όπως οι Άλπεις. Οι οροσειρές αυτές χαρακτηρίζονται από έντονο επιφανειακό ανάγλυφο και χαρακτηρίζονται ως οροσειρές αλπικού τύπου. Αντίθετα, οι σκανδιναβικές οροσειρές, που δημιουργήθηκαν πολύ παλαιότερα, έχουν πολύ πιο ήπιο ανάγλυφο και χαρακτηρίζονται ως οροσειρές σκανδιναβικού τύπου.

Γεωλογία
--------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **βουνό**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βουνό** |

Ένα βουνό σχηματίζεται συνήθως από τις κινήσεις των λιθοσφαιρικών πλακών, οι οποίες είναι είτε ορογενετικές είτε ηπειρογενετικές. Οι δυνάμεις συμπίεσης, ισοστατικής ανύψωσης και εισροής διάπυρου υλικού, εξωθούν βραχώδεις επιφάνειες προς τα επάνω, δημιουργώντας μια έκταση γης πιο υψηλή σε σχέση με την περιβάλλουσα. Ανάλογα με το ύψος των διάφορων σημείων του περιβάλλοντος, η μεγαλύτερου υψομέτρου έκταση λέγεται λόφος ή βουνό, εάν είναι ψηλότερη η κορυφή.

Δείτε επίσης
------------

* Γραμμή χιονιού
* Ηφαίστειο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85087823
* GND: 4144619-7
* NKC: ph120812

 |

 |
Ο **Γεώργιος Μαμιδάκης του Ιωάννη** (1929 - 1986) ήταν Έλληνας επιχειρηματίας.

Σύντομο βιογραφικό
------------------

Γεννήθηκε στις 18 Αυγούστου του 1929 στον Κίσσαμο Χανίων Κρήτης. Μετά το τέλος των σπουδών του και την υπηρέτηση της θητείας του στο Στρατό, ήρθε στην Αθήνα, όπου ίδρυσε μια Εταιρεία Πετρελαιοειδών που την ονόμασε **Γ. Μαμιδάκης ΑΕ**.
Ήταν παντρεμένος και είχε 2 κόρες. Στις 26 Ιουνίου του 1986 και ενώ βρισκόταν για διακοπές στον Άγιο Νικόλαο Λασιθίου, μαζί με την οικογένειά του, αμέσως μετά το μεσημεριανό γεύμα, αποφάσισε να πάει στη θάλασσα να κολυμπήσει. Αλλά δεν υπολόγισε σωστά. Λίγα λεπτά αργότερα και ενώ είχε απομακρυνθεί αρκετά από την ακτή, η καρδιά του τον πρόδωσε και πνίγηκε.
Κηδεύτηκε στις 30 Ιουνίου 1986 από το Πρώτο Νεκροταφείο Αθηνών.

Παραπομπές
----------

1. ↑  "Φίλοι και συνεργάτες στο αντίο του Γ. Μαμιδάκη", εφ. Βραδυνή, φύλλο 1-7-1986, σελ. 10.
Ο **Γεώργιος Μιχ. Παπαγεωργίου** (1908 - 25 Ιανουαρίου 1990) ήταν Έλληνας ιατρός και πολιτικός, βουλευτής Λασιθίου με το κόμμα της ΕΔΑ από το 1958 ως το 1961. Τιμήθηκε με το Μεγαλόσταυρο του Φοίνικα.

Σπουδές
-------

Γεννημένος στον Μύρτο Λασιθίου, ολοκλήρωσε το Γυμνάσιο στην Ιεράπετρα και σπούδασε στην Ιατρική Σχολή Αθηνών. Αποφοίτησε το 1932, χρονιά που πήρε το πτυχίο του και εργάστηκε ως βοηθός του καθηγητή Γερουλάνου. Τρία χρόνια μετά, επέστρεψε στην Ιεράπετρα και παντρεύτηκε την Καίτη Λιοπυράκη.

Πολεμική και αντιστασιακή δράση
-------------------------------

Ανέπτυξε πολεμική και κοινωνική δράση μετά το 1940, όταν παρουσιάστηκε στην Κοζάνη ως έφεδρος ανθυπίατρος. Ζήτησε ο ίδιος να πάει στην πρώτη γραμμή του Μετώπου στο Τεπελένι και για την προσφορά του προήχθη σε υπίατρο. Παρέμεινε στο νοσοκομείο των Ιωαννίνων και εν συνεχεία επέστρεψε ξανά στο Μύρτος, όπου ανέπτυξε αντιστασιακή δράση. Συνεργάστηκε, ανάμεσα σε άλλους και με το Μιλτιάδη Πορφυρογένη. Μετά την απελευθέρωση το 1944, ανέλαβε πρόεδρος της επιτροπής του λαού, η οποία είχε σχηματιστεί με σκοπό να πληρωθεί το κενό εξουσίας. Συνελήφθη από τον Μπαντουβά (με πρόσχημα την επίθεση που έκανε ο Ποδιάς στην Ιεράπετρα) μαζί με τη Μαρία Λιουδάκη και τη Μαρία Δρανδάκη και εγκλείστηκε στο σταύλο του Μπαντουβά. Απελευθερώθηκε έπειτα από τις διαμαρτυρίες του ιατρικού κόσμου, χωρίς όμως να καταφέρει να σώσει και τις δύο γυναίκες, οι οποίες εκτελέστηκαν. 

Για την αντιστασιακή του δράση κρίθηκε "επικίνδυνος για τη δημόσια ασφάλεια" και τιμωρήθηκε από το υπουργείο Δημοσίας Τάξης με υποβιβασμό σε απλό οπλίτη από Υπίατρο. Ωστόσο, η πολιτική και αγωνιστική του δράση συνεχίστηκε.

Πολιτική καριέρα
----------------

Στις εκλογές του 1958 εξελέγη βουλευτής Λασιθίου με την ΕΔΑ. Το όνομά του φέρει κεντρικός δρόμος της Ιεράπετρας.

Πηγές
-----

* Νίκος Γ. Τζώρτζης, *Τα Οδωνυμικά της Ιεράπετρας*, β΄έκδοση, Δήμος Ιεράπετρας 2002, σελ. 65.

Παραπομπές
----------

1. ↑  11 Μαΐου 1958- Οι εκλογές που έκαναν την αριστερά αξιωματική αντιπολίτευση και ο Παπαδόπουλος, άρθρο του Λάζαρου Λασκαρίδη, OnAlert, 11-5-2013.
Ο **νεκροσύρτης ο μοναχός** (*Necrosyrtes monachus*) είναι είδος γύπα της οικογένειας *Accipitridae* (Αετίδες), αν και διαθέτει κοινά χαρακτηριστικά με τον γαλόγυπα (*Cathartes aura*) της οικογένειας *Cathartidae* (Καθαρτίδες ή *Γύπες του Νέου Κόσμου*), αποτελεί τον μοναδικό εκπρόσωπο του γένους *Necrosyrtes* και δεν περιλαμβάνει υποείδη.

Βιολογία
--------

Φωλιάζει συχνά σε φοίνικες, όπου γεννά ένα μόνο αυγό. Ενδέχεται να ζουν σε μικρές αποικίες, παρ' όλα αυτά σε ένα κουφάρι μπορεί να συγκεντρωθούν μέχρι και 100 άτομα του είδους. Η γεωγραφική του εξάπλωση εκτείνεται στο μεγαλύτερο μέρος της Υποσαχάριας Αφρικής, συγκεκριμένα από τη Μαυριτανία ανατολικά έως την Αιθιοπία και νότια έως τη Ναμίμπια και τη Νότια Αφρική και ζει σε σαβάνες και γύρω από τις ανθρώπινες κατοικίες, ιδιαίτερα σε δεξαμενές αποβλήτων και σφαγεία, στις οποίες οι ντόπιοι αποκαλούν αυτούς τους γύπες «σκουπιδιάρηδες», αφού, όπως οι άλλοι γύπες, είναι πτωματοφάγοι, παρόλο που τρώει και μικρά έντομα. Πετά σε υψόμετρο 4.000 μέτρων.

Περιγραφή
---------

Γενικά θεωρείται ένας από τους μικρότερους γύπες του Παλαιού Κόσμου με μήκος σώματος 62—72 εκ, άνοιγμα φτερών 155—165 εκ (το πολύ 182 εκ) και σωματικό βάρος 1,5—2,6 κιλά.

Σε όλο το μήκος του σβέρκου υπάρχει φτέρωμα, το σώμα αποτελείται από σκούρο καφέ φτέρωμα, ενώ το πρόσωπό του αλλάζει χρώμα ανάλογα με το τι νιώθει. Δηλαδή όταν το πουλί είναι χαρούμενο, το πρόσωπο κοκκινίζει, αλλά εάν κάτι το τρομάξει, το πρόσωπο ασπρίζει.

Αν και στο παρελθόν ο νεκροσύρτης μοναχός θεωρούταν είδος ελάχιστης ανησυχίας από την IUCN, το 2011 εντάχθηκε στην Κόκκινη Λίστα των Απειλούμενων Ειδών ως είδος που *κινδυνεύει άμεσα με αφανισμό*.

Γκαλερί
-------

* Νεκροσύρτης μοναχόςΝεκροσύρτης μοναχός
* Εν πτήσειΕν πτήσει
* Αυγό του νεκροσύρτη μοναχούΑυγό του νεκροσύρτη μοναχού
Νεκρικοί κώνοι
**Νεκρικοί κώνοι** ονομάζονται πήλινα αντικείμενα που συναντάμε τοποθετημένα κατά σειρές στις προσόψεις των αρχαίων αιγυπτιακών τάφων την εποχή του Νέου Βασιλείου και ιδιαίτερα στις Θήβες. Είχαν μέγεθος μέχρι 50 εκατοστά τα μεγαλύτερα, ενώ συνήθως ήταν πιο μικρά. Η βάση τους φέρει επιγραφή με το όνομα του ιδιοκτήτη του τάφου, ενώ σπάνια συναντάμε προσευχές. Τα αρχαιότερα ανεπίγραφα δείγματα είναι της 11ης δυναστείας, ενώ τα νεώτερα φτάνουν μέχρι την 26η δυναστεία. Δεν είναι γνωστό ποιο σκοπό εξυπηρετούσαν. Διακρίνουμε περίπου 400 διαφορετικούς ρυθμούς νεκρικών κώνων, ενώ μόλις για ογδόντα από αυτούς είναι εξακριβωμένο σε ποιο τάφο ανήκουν.

Πηγές
-----

* Kento Zenihiro: *The Complete Funerary Cones*, Tokyo 2009 ISBN 9784896302462.
* Hans Bonnet: *Grabkegel*, in: *Lexikon der ägyptischen Religionsgeschichte*, Hamburg 2000 ISBN 3-937872-08-6 S. 260.
* Norman de Garis Davies/M.F.L. Macadam: *A Corpus of Inscribed Egyptian Funerary Cones*, Oxford 1957 (Korpus aller bis 1957 bekannten und beschrifteten Exemplare)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νεκρικοί κώνοι** |


|  |  |
| --- | --- |
| εικονίδιο αρχαιολογία | Πύλη αρχαιολογία |

* Νεκρικοί κώνοι στο Μουσείο Πέτρι
* The World of Funerary Cones
* Data on Funerary Cones
Λουλούδια Γιάνκεα
Η  **Γιάνκεα** - *(Jankaea heldreichii)* είναι σπάνιο είδος αγγειόσπερμου της οικογένειας των Γεσνεριιδών (Gesneriaceae), και το μοναδικό είδους του γένους Γιάνκεα. Είναι ενδημικό φυτό του Ολύμπου, λείψανο της Τριτογενούς περιόδου, στην οποία το κλίμα ήταν θερμότερο και υγρότερο και έτσι θεωρείται ξένο είδος προς την Ευρωπαϊκή χλωρίδα, στην οποία πλέον δεν επικρατεί το τροπικό κλίμα.

Είναι πολυετές φυτό και φύεται σε σκιερές σχισμές ασβεστολιθικών βράχων, σε υψόμετρα 700-1400 μέτρων, στις ανατολικές και βόρειες πλαγιές του Ολύμπου και σε ρεματιές, ενώ ανάλογα με το υψόμετρο και την θέση ανθίζει κατά τον Μάιο με Ιούλιο. Ενώ έχει άφυλλους βλαστούς, με 1-3 άνθη και η στεφάνη του έχει χρώμα κυανό-ιώδες, τα φύλλα του φυτού σχηματίζουν ρόδακες στη βάση του και καλύπτονται από μακριές, πυκνές και μαλακές τρίχες.

Παραπομπές
----------

1. ↑  «*Ramonda heldreichii* (Boiss.) C.B.Clarke». *Plants of the World Online*. Royal Botanic Gardens, Kew. Ανακτήθηκε στις 10 Απριλίου 2021.
2. ↑  Δεληπέτρου, Π. (2011). «*Jankaea heldreichii*». Ανακτήθηκε στις 2 Φεβρουαρίου 2019.
Η **Ντράγκινια Βουκσάνοβιτς** (Μαυροβουνιακό κυριλλικό αλφάβητο: Драгиња Вуксановић, μαυροβουνιακό λατινικό αλφάβητο: Draginja Vuksanović, γεν. στις 7 Απριλίου του 1978, στο Μπαρ της ΣΔ Μαυροβουνίου στη νότια ΣΟΔ Γιουγκοσλαβία) είναι Μαυροβούνια νομικός, πολιτικός και καθηγήτρια νομικής στο Πανεπιστήμιο του Μαυροβουνίου. Η Βουκσάνοβιτς είναι μέλος του μαυροβουνιακού κοινοβουλίου και πρόεδρος του Σοσιαλδημοκρατικού Κόμματος. Στις προεδρικές εκλογές του 2018 έγινε η πρώτη γυναίκα υποψήφια πρόεδρος στην ιστορία της χώρας. Το 2019 έγινε η πρώτη γυναίκα πρόεδρος κόμματος στην ιστορία της χώρας.

Βιογραφία
---------

Η Βουκσάνοβιτς αποφοίτησε από τη Σχολή Νομικής του Πανεπιστημίου του Μαυροβουνίου το 2000. Συνέχισε τις σπουδές της στο ίδιο πανεπιστήμιο, ολοκληρώνοντας το μεταπτυχιακό της το 2005 και το διδακτορικό της το 2011. Στο Πανεπιστήμιο του Μαυροβουνίου διδάσκει στα τμήματα νομικής και δραματικών τεχνών. Μιλάει γαλλικά και αγγλικά, ενώ έχει γνώσεις ισπανικών και ιταλικών.

Πολιτική καριέρα
----------------

Η Ντράγκινια Βουκσάνοβιτς είναι μέλος του Σοσιαλδημοκρατικού Κόμματος του Μαυροβουνίου (SDP). Είναι μέλος του Κοινοβουλίου του Μαυροβουνίου από τις 14 Οκτωβρίου 2012. Η Βουκσάνοβιτς επανεξελέγη μέλος του μαυροβουνιακού κοινοβουλίου το 2016. Το Μάρτιο του 2018 η Βουκσάνοβιτς ανακοίνωσε την υποψηφιότητά της για τις επερχόμενες προεδρικές εκλογές. Ήταν υποψήφια με το Σοσιαλδημοκρατικό Κόμμα και είχε την υποστήριξη του ΝΤΕΜΟΣ. Ήταν η πρώτη γυναίκα υποψήφια στο αξίωμα του προέδρου στην ιστορία του Μαυροβουνίου. Η Βουκσάνοβιτς τερμάτισε τρίτη στις εκλογές συγκεντρώνοντας το 8.2% των ψήφων.

Στις 29 Ιουνίου 2019 η Βουκσάνοβιτς εξελέγη πρόεδρος του Σοσιαλδημοκρατικού Κόμματος και έγινε η πρώτη γυναίκα πρόεδρος κόμματος στο Μαυροβούνιο.

Δείτε επίσης
------------

* Σοσιαλδημοκρατικό Κόμμα του Μαυροβουνίου
* Μαυροβουνιακές προεδρικές εκλογές 2018

Παραπομπές
----------

1. 1 2  pace.coe.int/en/members/7098/vuksanovic.
2. ↑  «Draginja Vuksanović - Biography». Αρχειοθετήθηκε από το πρωτότυπο στις 19 Ιουνίου 2018. Ανακτήθηκε στις 24 Μαρτίου 2020.
3. ↑  «SDP Crna Gora | Draginja Vuksanović». *web.archive.org*. 31 Αυγούστου 2018. Αρχειοθετήθηκε από το πρωτότυπο στις 31 Αυγούστου 2018. Ανακτήθηκε στις 24 Μαρτίου 2020. CS1 maint: Unfit url (link)
4. ↑  Vuksanović poručila da neće odustati od kandidature Αρχειοθετήθηκε 2018-04-14 στο Wayback Machine. Vijesti
5. ↑  Draginja Vuksanović Stanković od danas na čelu SDP-a
Το **Γιάνισκε Ότοκε** είναι δασώδης περιοχή που βρίσκεται στο νότιο τμήμα του δυτικού θύλακα της Σερβικής Δημοκρατίας της Βοσνίας. Ανήκει στο δήμο Σίποβο, απέχει 9 χιλιόμετρα από το κέντρο της πόλης του Σίποβο και 90 χλμ. από το περιφερειακό κέντρο Μπάνια Λούκα. Ρέει κατά μήκος του ομώνυμου ποταμού Γιάνι.

Γειτνιάζει άμεσα με τα δάση Γιάνι και το μοναστήρι του Γκλόγκοβατς.

Χλωρίδα-πανίδα
--------------

Λόγω της εξαιρετικής διατήρησης της φύσης, υπάρχει ποικίλο περιβάλλον και ιδιαίτερες κλιματολογικές συνθήκες. Στην περιοχή αναπαράγονται πολλά φυτά και ζώα.

Το κοντινό ποτάμι είναι πολύ πλούσιο σε ψάρια όπως οι πέστροφα. Γύρω κατοικούν άγρια ζώα όπως ο λαγός, ο λύκος, οι αλεπούδες, η καφέ αρκούδα, τα ελάφια και τα αγριογούρονα, έτσι και το ρύζι. Επίσης αναπαράγονται γεράκια, αετοί και περιστέρια. 

Το ανάγλυφο αποτελείται κυρίως από ασβεστολιθικά πετρώματα και δολομίτες.

Κλίμα
-----

Όσον αφορά το κλίμα, το Γιάνισκε Ότοκε έχει μέτριο ηπειρωτικό κλίμα.

Τουρισμός
---------

Η περιοχή είναι δημοφιλής τουριστικός προορισμός για πικνίκ και το πιο ελκυστικό θέρετρο στο δήμο του Σίποβο. Η πλούσια βλάστηση, τα δάση και ο ποταμός Γιάνι προσελκύει τουρίστες. Την περιοχή κοσμούν καταρράκτες και ρυάκια. Η περιοχή είναι κατάλληλη για κυνήγι και το ψάρεμα.

Το 2016. το φεστιβάλ Z.Ε.Κ. έλαβε χώρα στο Γιάνισκε Ότοκε (ψυχαγωγία, οικολογία και τουρισμός) από τους Σωρούς, στο οποίο εκτελούνται πολλές εταιρίες.

Γκαλερί
-------

* Ποταμός στο Γιάνισκε Ότοκε Ποταμός στο Γιάνισκε Ότοκε
* Καταρράκτης στο Γιάνισκε Ότοκε Καταρράκτης στο Γιάνισκε Ότοκε
* Βάλτος στο Γιάνισκε Ότοκε Βάλτος στο Γιάνισκε Ότοκε

Δείτε ακόμα
-----------

* Δήμος Σίποβο
* Γιάνι

Παραπομπές
----------

1. ↑  «Шипово туризам, Јањске отоке (18. јун 2008)». Αρχειοθετήθηκε από το πρωτότυπο στις 17 Μαρτίου 2017. Ανακτήθηκε στις 16 Μαρτίου 2017.
2. ↑  «Фестивал забаве екологије и Туризма у Јањским отокама». Αρχειοθετήθηκε από το πρωτότυπο στις 15 Μαρτίου 2017. Ανακτήθηκε στις 16 Μαρτίου 2017.

Εξωτερικοί σύνδεσμοι
--------------------

* Τουριστική οργάνωση της Σερβικής Δημοκρατίας της Βοσνίας
* Ιστοσελίδα του δήμου Σίποβο
Ο **Ντράγκο Μάρουσιτς** (*σλοβενικά : Drago Marušič*) (Οπάλιε Σέλο 10 Δεκεμβρίου 1884 - Γκόριtσα 1964), ήταν Σλοβένος δικηγόρος και πολιτικός της Γιουγκοσλαβίας.

Σπούδασε νομικά στο Γκρατς και την Πράγα όπου το 1911 πήρε το πτυχίο του, έπειτα στην Λιουμπλιάνα άνοιξε δικηγορικό γραφείο. Κατά τη διάρκεια του πρώτου παγκοσμίου πολέμου κατέφυγε στη ρωσική πλευρά και συμμετείχε σε μια εθελοντική λεγεώνα Σέρβων. Στη συνέχεια ως μέλος της Γιουγκοσλαβικής επιτροπής πήγε στην Ρώμη, στις ΗΠΑ και τέλος στο Παρίσι ως εμπειρογνώμονας στο συνέδριο της ειρήνης. Ήταν μέλος των Ανεξάρτητων γεωργικών πελατών και αργότερα μέλος της JNS. Μετά την επιβολή της δικτατορίας από τον βασιλιά Αλέξανδρο Καραγιώργερβιτς διορίσθηκε στο Ανώτατο νομοθετικό συμβούλιο τον Δεκέμβριο του 1930. Τον Δεκέμβριο του 1934 διορίσθηκε υπουργός Τηλεπικοινωνιών (Τηλεγράφου και τηλεφωνίας). Στην εκλογή του 1935 εξελέγη γερουσιαστής και στη συνέχεια στα Εθνικά μέλη. Συμμετείχε επίσης στις εργασίες των μεταναστευτικών οργανώσεων των Σλοβένων.

Στον Β΄παγκόσμιο πόλεμο βρέθηκε στην Ιταλία το 1941. Μετά τη συνθηκολόγηση της Ιταλίας πήγε στο Πριρμόσκο και έγινε μέλος του επαρχιακού συμβουλίου της περιοχής. Κατά τα έτη 1944 - 1945 και ως το 1948 διετέλεσε πρωθυπουργός στην εξόριστη κυβέρνηση, υπουργός μεταφορών, δικαιοσύνης και παιδείας της Γιουγκοσλαβίας.

Μετά το Δεύτερο Παγκόσμιο Πόλεμο ήταν επίσης ο πρόεδρος του σλοβενικού Ερυθρού Σταυρού.

Παραπομπές
----------

1. 1 2  «Primorski slovenski biografski leksikon, 10. snopič, Martelanc - Omersa». Goriška Mohorjeva družba. 1984.
2. ↑  plus.si.cobiss.net/opac7/conor/11159139.

Πηγές
-----

* Nenad Bjeloš: *Odlikovani Slovenci 1944-1950*. v Vojnozgodovinski zbornik št. 9, str. 90-97. Logatec, 2002
* *Primorski slovenski biografski leksikon*, Goriška Mohorjeva družba, Gorica, 1982-1985.
* *Enciklopedija Slovenije*, Mladinska knjiga, Ljubljana, 1993.
* Maksimiljan Fras, *Mariborski župan dr. Alojzij Juvan in njegov čas*, Maribor, 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305584074
* GND: 1214905722

 |

 |
Ο **βουνοβάτραχος** ή κοινός Ευρωπαϊκός βάτραχος, *Rana temporaria* Linnaeus, 1758 είναι ένα είδος βατράχου της οικογένειας Ranidae. Απαντάται στο μεγαλύτερο μέρος της Ευρώπης, ενώ στην Ελλάδα είναι περιορισμένο στο βόρειο τμήμα των νομών Ροδόπης και Έβρου.

Περιγραφή
---------

Πρόκειται για ένα μεσαίου μεγέθους βάτραχο, του οποίο το ολικό μέγεθος δεν ξεπερνά τα 11cm.

Βιολογία
--------

Προτιμά ορεινές, δασώδεις και σχετικά ψυχρές περιοχές συνήθως κοντά σε τρεχούμενα ή στάσιμα νερά, μέχρι και σε πολύ μεγάλα υψόμετρα. Δραστηριοποιείται τόσο την ημέρα όσο και την νύχτα. Μετακινείται μαζικά πολύ νωρίς την άνοιξη προς περιοχές με νερά, διανύοντας μεγάλες αποστάσεις, για να ζευγαρώσει. Τα θηλυκά γεννούν αρκετές εκατοντάδες αυγών σε μία ή δύο συστάδες μέσα σε ρηχά νερά.

Παραπομπές
----------

1. 1 2 3 4  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 14 Ιουνίου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85111314
* GND: 4158082-5

 |

 |
Ο **Νεεμίας** υπήρξε Βιβλικό πρόσωπο που αναφέρεται στην Παλαιά Διαθήκη. Ο ίδιος φέρεται σύμφωνα με την Ιουδαϊκή παράδοση ως ο συγγραφέας του ομώνυμου βιβλίου της Παλαιάς Διαθήκης. Το εβραϊκό όνομα *Νεχεμιγιάχ* σημαίνει «Ο Ιεχωβά έχει Παρηγορήσει».

Ο Νεεμίας υπήρξε επιφανής Ισραηλίτης που διετέλεσε Κυβερνήτης των Ιουδαίων όταν αυτοί επέστρεψαν από τη Βαβυλώνια αιχμαλωσία. Χρημάτισε οινοχόος του Αρταξέρξη Α΄ του *Μακρόχειρα*, από τον οποίο είχε σταλεί ως άτομο απολύτου εμπιστοσύνης το 444 π.Χ. ή το 455 π.Χ. από τα Σούσα της Περσίας στην Ιερουσαλήμ, με σκοπό να ανοικοδομήσει την πόλη και το τείχος της. Οργάνωσε την εκπαίδευση του λαού, που είχε επαναπατριστεί και φρόντισε για την αποκατάσταση της λατρείας των Ιουδαίων.

Δείτε επίσης
------------

* Νεεμίας (βιβλίο)

Παραπομπές
----------

1. 1 2  timeline.biblehistory.com/event/nehemiah.
2. 1 2  «Gran Enciclopèdia Catalana» (Καταλανικά) Grup Enciclopèdia. 0045730. Ανακτήθηκε στις 23  Σεπτεμβρίου 2021.
3. ↑  *New Internetional Bible Dictionary*, Douglas & Tenney, 1987, εκδ. Zondervan.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37711593
* GND: 11873833X

 |

 |